
Anexa 1 la HCL nr.________/2026
Regulamentul – cadru
privind emiterea autorizației de funcționare pentru desfășurarea jocurilor de noroc de tip loto tradițional și pariuri sportive pe raza comunei Lețcani

Art.1. Regulamentul - cadru privind emiterea autorizației de funcționare pentru desfășurarea jocurilor de noroc de tip loto tradițional și pariuri sportive pe raza comunei Lețcani a fost elaborat în baza prevederilor Ordonanţei de Urgenţă a Guvemului nr. 7/25.02.2026, pentru modificarea și completarea unor acte normative, precum și pentru adoptarea unor măsuri pentru creşterea capacităţii financiare a unităților administrativ – teritoriale, Ordonanței de Urgență nr.57/2019 privind Codul Administrativ și O.U.G. nr.77/2009 privind organizarea și exploatarea jocurilor de noroc, cu modificările și completările ulterioare. 

Art.2. (1) Operatorii de jocuri de noroc de tip loto tradițional și pariuri sportive vor putea desfășura activități pe raza comunei Lețcani în baza autorizației de funcționare locale acordată prin hotărârea Consiliului Local, în conformitate cu prezentul Regulament. 

(2) Autorizația de funcționare se emite anual. 

Art.3. (1) Taxa pentru emiterea anuală a autorizației de funcționare pentru desfășurarea jocurilor de noroc de tip loto tradițional și pariuri sportive pe raza comunei Lețcani pentru anul 2026, este în cuantum de:

Pana in 50 mp = 400 lei

Intre 51 mp-100 mp = 800 lei

Intre 101 mp-200 mp =1600 lei

Intre 201 mp-300 mp = 2400 lei

Intre 301 mp-500 mp = 3200 lei
(2) Valoarea taxei se modifică anual prin aplicarea coeficienților de majorare, stabiliți prin hotărârea Consiliului Local precum și ori de câte ori se modifică legislația în domeniu. 

(3) Taxele încasate pentru emiterea anuală a autorizației de funcționare pentru desfășurarea jocurilor de noroc de tip loto tradițional și pariuri sportive pe raza comunei Lețcani se fac venit la bugetul local. 

(4) Taxa locală anuală prevăzută la alin.(1) se achită în termen de 30 zile de la emiterea autorizației de funcționare, sub sancțiunea anulării autorizației în cazul nerespectării termenului de plată.
Art.4. (1) Pentru obținerea autorizației de funcționare pentru desfășurarea jocurilor de noroc de tip loto tradițional și pariuri sportive pe raza comunei Lețcani, operatorii vor depune o documentație care să cuprindă următoarele acte: 

·  cerere tip; 

·  copie după certificatul de înregistrare eliberat de O.R.C. recodificat cod CAEN Rev.3; 

· copie după certificatul constatator (activităţi cod CAEN Rev.3) - pentru punctul de lucru, eliberat în baza Legii 265/2022, cu explicitarea codului CAEN 9200 - jocuri loto tradiționale și pariuri sportive; 

·  copie după licența de organizare a jocurilor de noroc și autorizația de exploatare a jocurilor de noroc de la Comitetul de Supraveghere a Oficiului Național pentru Jocuri de Noroc; 

·  copie după actul de deţinere al spaţiului (după caz - extrasul de carte funciară, pentru informare, actualizat la zi din care să rezulte funcțiunea spațiului și suprafața/aria desfășurată a acestuia, act de proprietate spaţiu, act de proprietate teren + autorizaţie de construire spaţiu, contract cale de acces încheiat cu comuna Lețcani valabil pe anul în curs, contract de închiriere valabil pe anul în curs inregistrat la ANAF, contract de comodat, copie dupa autorizaţia de construire privind schimbarea destinaţiei spaţiului – dacă este cazul); 

·  copie după autorizaţia de securitate la incendiu eliberată de ISUJ Iaşi conform HG nr. 571/2016 (negație), dacă este cazul ; 

· acordul locatarilor cu viza asociaţiei de proprietari pentru locațiile aflate la parterul blocurilor de locuinţe, dacă este cazul; 

·  dovada achitarii taxei de afisaj in scop de reclama si publicitate locul desfasurarii activitatii - pentru anul in curs ; 

· contract pentru colectarea deșeurilor încheiat cu Primăria comunei Lețcani; 

- dovada că nu are datorii restante la bugetul de stat, bugetul asigurărilor sociale de stat și bugetul local. 

(2) Autorizația de funcționare se acordă sau se respinge prin hotărâre a Consiliului Local. Hotărârea Consiliului Local se aduce la cunoștința publică prin afișare pe pagina de internet a comunei Lețcani și prin celelalte mijloace de publicitate prevăzute de lege. 

(3) Autorizația de funcționare se eliberează de către Primăria comunei Lețcani, după ce operatorul economic prezintă dovada achitării taxei anuale. 

Art.5. (1) În incinta unităților autorizate, conform prezentului Regulament, este interzisă amplasarea de mijloace de joc de tip slot-machine de orice tip.

(2) Încălcarea prevederilor alin.(1) duce la anularea autorizației de funcționare. 

Art.6. Se aprobă modelul de cerere, modelul de acord locatari și modelul de autorizație, conform anexelor care fac parte din prezentul Regulament.
Aprobat în sedința ordinară a consiliului local din data de …. Prin HCL nr……..

Președintele ședinței, 





Secretar general comună,
